Държавен вестник, бр. 106, 2014 г., стр. 53

БРОЙ  106	
Д Ъ Р Ж А В Е Н  В Е С Т Н И К 	
СТР.  53  
ИНСТРУКЦИЯ № 8121з-1008 
от 16 декември 2014 г.
за организацията и реда за съпровождане 
на малолетни и непълнолетни лица от по-
лицейските органи на Министерството на 
вътрешните работи
Раздел I
Общи положения
Чл. 1. С тази инструкция се уреждат орга-
низацията и редът за съпровождане на мало-
летни и непълнолетни лица от полицейските 
органи на Министерството на вътрешните 
работи (МВР).
Чл. 2. (1) Съпровождане на малолетни и 
непълнолетни лица са всички действия, свър-
зани с придвижването им от едно до друго 
структурно звено на МВР, специализирана 
институция за деца, дирекция „Социално под-
помагане“, лечебно заведение или адреса, на 
който живеят лицата, по определен маршрут.
(2) При необходимост се предприемат мер-
ки за охрана на съпровожданите малолетни 
и непълнолетни лица.
(3) Съпровождането приключва с предава-
нето на малолетните и непълнолетните лица 
на структурно звено на МВР, специализирана 
институция за деца, социален работник в 
дирекция „Социално подпомагане“, лечебно 
заведение, родител, настойник, попечител 
или друго лице, което полага грижи за дете.
(4) Маршрутът може да преминава през 
територия, обслужвана от повече от една 
областна дирекция на МВР (ОДМВР) или 
регионална дирекция „Гранична полиция“ 
(РДГП).
Чл. 3. (1) Малолетните и непълнолетните 
лица се съпровождат от полицейски слу-
жители, които имат най-малко две години 
професионален стаж.
(2) При съпровождане на малолетни и 
непълнолетни лица могат да се включват и 
педагози, психолози, психиатри, преводачи, 
здравни и социални работници или други лица, 
когато изпълнението на задачата налага това.
(3) При съпровождане малолетните и не-
пълнолетните лица, на които е предоставена 
полицейска закрила, могат да бъдат придру-
жавани от родител, настойник, попечител 
или друго лице, което полага грижи за дете, 
когато това е в техен интерес.
Раздел II
Малолетни и непълнолетни лица, подлежащи 
на съпровождане
Чл. 4. (1) Съпровождат се следните мало-
летни и непълнолетни лица:
1. обявените за издирване;
2. неявилите се в указания срок или от-
клонилите се от възпитателни училища – ин-
тернати (ВУИ) или социалнопедагогически 
интернати (СПИ);
3. отклонилите се от други специализирани 
институции за деца;
4. избягалите от дома си;
5. избягалите от домове за временно 
настаняване на малолетни и непълнолетни 
(ДВНМН);
6. издирените от органите на МВР избягали 
от поправителни домове (ПД);
7. задържаните при условията и по реда 
на Закона за Министерството на вътрешните 
работи (ЗМВР);
8. на които е предоставена мярка „По-
лицейска закрила“ на основание Закона за 
закрила на детето (ЗЗД);
9. пострадалите от домашно насилие по 
смисъла на Закона за защита от домашното 
насилие (ЗЗДН);
10. депортираните/репатрираните в Репуб- 
лика България непридружени и/или задържани 
в чужбина български граждани;
11. чужденците, подлежащи на експулсиране 
или принудително отвеждане до границата на 
Република България.
(2) Лицата по ал. 1, т. 6 се предават в 
най-близкото териториално звено „Охрана“ 
(ТЗО) на Главна дирекция „Охрана“ (ГДО) 
при Министерството на правосъдието (МП).
(3) Извън посочените случаи в ал. 1 съп-
ровождане на малолетни и непълнолетни 
лица се извършва само в случаи, когато това 
е предвидено в закон.
Чл. 5. Съпровождане на малолетни и не-
пълнолетни лица независимо от гражданството 
им за/от друга държава се извършва при:
1. експулсиране, депортиране и/или репат-
риране на лицето;
2. изпълнение на решение на български 
или чуждестранен съдебен орган по силата на 
международен договор, ратифициран, обнарод-
ван и влязъл в сила за Република България.
Чл. 6. За съпровождане на малолетни и 
непълнолетни лица, които са чужденци на 
територията на страната, се уведомява дежур-
ният в оперативния дежурен център (ОДЦ) 
или оперативната дежурна част (ОДЧ) на 
съответната ОДМВР или РДГП.
Раздел III
Сили и средства за съпровождане на мало-
летни и непълнолетни лица
Чл. 7. (1) Полицейските служители, които 
осъществяват съпровождане на малолетни и 
непълнолетни лица, се определят поименно 
със заповед на:
1. директорите на ОДМВР и РДГП или 
оправомощени от тях длъжностни лица;
2. началниците на районни управления 
(РУ), гранични полицейски участъци (ГПУ) и 
зонални жандармерийски управления (ЗЖУ).
(2) За служителите от Главна дирекция 
„Охранителна полиция“ (ГДОП) и Главна 
дирекция „Гранична полиция“ (ГДГП) за-